ธีระเกียรติ แฉ สกอ.ถูกร้องทำเกินหน้าที่
สั่งปรับปรุง-รื้อประกันภายใน ประธาน ทปอ.หนุนขจัดเหลือบอุดมฯ,จากการประชุมที่ประชุมอธิการบดีแห่งประเทศ ไทย (ทปอ.) ที่มหาวิทยาลัยนเรศวร นพ.ธีระเกียรติ เจริญเศรษฐศิลป์ รมช.ศึกษาธิการ มอบนโยบาย ทปอ. ตอนหนึ่ง ว่า 2 เดือนที่ตนทำงานใน ศธ. ได้รับเรื่องร้องเรียนของสำนักงานคณะกรรมการการอุดมศึกษา (สกอ.) มากที่สุด โดย 80% ของเรื่องร้องเรียนเป็นเรื่องความชอบธรรมและเรื่องที่ สกอ.เป็นอุปสรรคต่อการทำงานของมหาวิทยาลัย เนื่องจาก สกอ.สั่งการและเข้าไปยุ่งเกี่ยวกับการวางแผนการเรียนการสอน การประเมิน ทั้งที่มหาวิทยาลัยมีคนเก่งมากอยู่แล้ว จึงควรมีอิสระในการทำงาน ซึ่งถือเป็นการทำเกินหน้าที่ ดังนั้น จึงควรต้องมีการปรับปรุงขนานใหญ่ โดยเฉพาะเรื่องการประเมินคุณภาพภายในตามกรอบมาตรฐานคุณวุฒิวิชาชีพหรือทีคิวเอฟ ซึ่งตนเห็นว่าควรต้องรื้อหรือปฏิรูปการประกันคุณภาพภายในให้ตรงกับความต้องการและเป็นที่ยอมรับของมหาวิทยาลัยมากขึ้น โดยดูที่ผลลัพธ์ของการทำงาน ไม่ใช่การกรอกเอกสาร,รมช.ศธ. กล่าวต่อว่า ตนจะไปหาแนวทางแก้ปัญหาความมีธรรมาภิบาลในมหาวิทยาลัย ทุกระดับ ทั้งสภามหาวิทยาลัย ผู้บริหาร อาจารย์ นักศึกษา ที่ผ่านมามีปัญหาจำนวนมาก ทั้งการขโมยทรัพย์สินทางปัญญา การคัดลอกวิทยานิพนธ์ การบริหารงานที่กรรมการสภาฯ มักจะใช้อำนาจในตำแหน่งหน้าที่เข้ามาตักตวงผลประโยชน์ตรงนี้ตนจะเข้ามาแก้ไขอย่างจริงจัง จะไม่ให้มีการสมยอมหรือปล่อยให้ผ่านไปโดยเฉพาะความมีธรรมาภิบาลของสภามหาวิทยาลัย ซึ่งเป็นบอร์ดบริหารที่ควรทำหน้าที่เข้ามาช่วยแนะนำ ไม่ใช่ลากพรรคพวกเข้ามาล้วงลูกแสวงหาผลประโยชน์ ทำให้หลายมหาวิทยาลัยเละตุ้มเป๊ะเหมือนทุกวันนี้,ด้าน ศ.ดร.ประสาท สืบค้า อธิการบดีมหาวิทยาลัยเทคโนโลยีสุรนารี (มทส.) ในฐานะประธาน ทปอ. กล่าวว่า ทปอ. เห็นด้วยกับแนวทางการปฏิรูประบบการประกันคุณภาพภายในและการประเมินคุณภาพภายนอกของมหาวิทยาลัยที่เน้นประสิทธิภาพในการทำงานมากกว่าประเมินโดยเอกสาร และพร้อมให้ความร่วมมือกับ ศธ.ที่จะกำหนดมาตรการในการกำจัดเหลือบไรในวงการอุดมศึกษา.
จากการประชุมที่ประชุมอธิการบดีแห่งประเทศ ไทย (ทปอ.) ที่มหาวิทยาลัยนเรศวร นพ.ธีระเกียรติ เจริญเศรษฐศิลป์ รมช.ศึกษาธิการ มอบนโยบาย ทปอ. 
ธีระเกียรติ เจริญเศรษฐศิลป์,รับเรื่องร้องเรียน,ความชอบธรรม,ร้องเรียน,สกอ.,เรียนการสอน,อิสระในการทำงาน,คัดลอกวิทยานิพนธ์,ปฏิรูประบบการประกันคุณภาพ,ข่าว,ข่าวการศึกษา,ไทยรัฐฉบับพิมพ์